WARRIX เด้งกลับ 4% ลุ้นกำไร Q1 โต 20% เดินเครื่องออกสินค้าใหม่
WARRIX วิ่งเฉียด 4% ราคาแตะ 10.90 บ.  ลุ้นกำไรไตรมาส 1/66 โต 15-20% หลังเดินเครื่องออกสินค้าใหม่ต่อเนื่อง โบรกแนะถือ
WARRIX วิ่งเฉียด 4% ลุ้นกำไรไตรมาส 1/66 โต 15-20% หลังเดินเครื่องออกสินค้าใหม่ต่อเนื่อง โบรกแนะถือ
10 มี.ค. 2566

ผู้สื่อข่าวรายงานว่า วันนี้ (10 มี.ค.66) ราคาหุ้นบริษัท วอริกซ์ สปอร์ต จำกัด (มหาชน) หรือ WARRIX ล่าสุด ณ เวลา 11:47 น. อยู่ที่ระดับ 10.90 บาท บวก 0.40 บาท หรือ 3.81% สูงสุดที่ระดับ 10.90 บาท ต่ำสุดที่ระดับ 10.00 บาท ด้วยมูลค่าซื้อขาย 160.26 ล้านบาท

ทั้งนี้ บล.ดีบีเอส วิคเคอร์ส ระบุในบทวิเคราะห์ แนะนำ “ถือ” หุ้น WARRIX ราคาพื้นฐาน 10.50 บาท โดยคาดกำไรสุทธิไตรมาส 1/66 เติบโตราว 15-20% เมื่อเทียบจากปีก่อน แต่ลดลงเมื่อเทียบจากไตรมาสก่อน ซึ่งการเติบโตมาจากการออกผลิตภัณฑ์ใหม่ (เช่น เสื้อ T-shirts และรองเท้า) รวมถึงผลิตภัณฑ์อื่นๆ ส่วนการลดลงเมื่อเทียบจากไตรมาสก่อน เป็นเพราะปัจจัยฤดูกาล (งวดไตรมาส 1 ถึงไตรมาส 2 เป็น low season ของธุรกิจ)